

**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 - Ενημερωτικό σημείωμα και τροποποιήσεις προγράμματος**

**Σας ενημερώνουμε ότι το πρόγραμμα της ΕΡΤ2, διαμορφώνεται ως εξής:**

**ΠΑΡΑΣΚΕΥΗ 8/4/2022**

**-------------------------------**

**17:00 ΠΟΛΝΤΑΡΚ – Ε΄ ΚΥΚΛΟΣ (Ε) Επεισόδιο 8ο (τελευταίο)**

**18:00 Η ΣΙΩΠΗΛΗ ΣΧΟΛΗ ΤΗΣ ΧΑΛΚΗΣ (Ε) Κ8 W**

**Ντοκιμαντέρ, παραγωγής 2011.**

Το Ελληνικό Ίδρυμα Ιστορικών Μελετών (ΙΔ.ΙΣ.ΜΕ.), τιμώντας την 50ή επέτειο της αποφοιτήσεως της Α.Θ.Π. του Οικουμενικού Πατριάρχη κ.κ. Βαρθολομαίου από την Ιερά Θεολογική Σχολή της Χάλκης, υλοποίησε μαζί με Έλληνες και Τούρκους ιστορικούς ένα νοερό ταξίδι-αναδρομή -σε Κάλυμνο, Θεσσαλονίκη, Αθήνα, Κωνσταντινούπολη και Χάλκη- στο πολυκύμαντο παρελθόν της Σχολής.

Η «Σιωπηλή Σχολή» είναι ένα ιστορικό ντοκιμαντέρ με θέμα την ιστορία της Θεολογικής Σχολής της Χάλκης, βασισμένο σε μαρτυρίες των αποφοίτων και των καθηγητών της.

**Σκηνοθεσία:** Ειρήνη Σαρίογλου, Μαρίνα Λ. Λεοντάρη.

**Έρευνα-σενάριο:** Ειρήνη Σαρίογλου.

**Επιμέλεια σεναρίου:** Καίτη Αραϊτζοπούλου.

**Αφήγηση:** Γιώργος Κέντρος.

**Διεύθυνση φωτογραφίας:** Dream Life Studio.

**Πρωτότυπη μουσική:** Βασίλης Δημητρίου.

**Παραγωγή:** Ελληνικό Ίδρυμα Ιστορικών Μελετών (ΙΔ.ΙΣ.ΜΕ.), ΕΡΤ.

**18:59 200 ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ - 200 ΘΑΥΜΑΤΑ ΚΑΙ ΑΛΜΑΤΑ**

**19:00 ΑΚΟΛΟΥΘΙΑ ΤΟΥ ΑΚΑΘΙΣΤΟΥ ΥΜΝΟΥ**

**21:30 Η ΥΠΕΡΟΧΗ ΦΙΛΗ ΜΟΥ - MAKING OF (THE MAKING OF MY BRILLIANT FRIEND) (Ε) Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Ιταλίας 2018.**

**Σκηνοθεσία-σενάριο:** Κλαρίσα Καπελάνι.

Δύο νεαρές ερασιτέχνες ηθοποιοί ξεκινούν ένα ταξίδι που θα αλλάξει τη ζωή τους για πάντα, καθώς πρωταγωνιστούν στην τηλεοπτική μεταφορά του μυθιστορήματος της **Έλενα Φεράντε, «Η υπέροχη φίλη μου».**

Νάπολη 2017. Τα νέα μαθαίνονται γρήγορα. Το μυθιστόρημα της Έλενα Φεράντε πρόκειται να μεταφερθεί στη μικρή οθόνη, σε μια συμπαραγωγή HBO & RAI.

Χιλιάδες κοπέλες σπεύδουν να κάνουν δοκιμαστικό για τους ρόλους της Έλενα και της Λίλα… αλλά μόνο δύο είναι οι επιτυχούσες.

Οι ζωές της **Μαργκερίτα Ματζούκο** και της **Γκάια Τζιράτσε** αλλάζουν δραματικά.

Μέσα από το ντοκιμαντέρ, θα παρακολουθήσουμε την περιπέτεια των δύο νεαρών γυναικών, οι οποίες δεν είναι επαγγελματίες ηθοποιοί, θα διακριθούν, όμως, ανάμεσα σε 2.500 υποψήφιες και θα καταλήξουν στην πρεμιέρα του Φεστιβάλ της Βενετίας.

Πρόκειται για τη σύγχρονη εκδοχή του παραμυθιού της Σταχτοπούτας, όπου δύο άγνωστες έφηβες ενσαρκώνουν τον ρόλο της ζωής τους.

Το ντοκιμαντέρ αφηγείται την ιστορία δύο κοριτσιών, άγνωστων μεταξύ τους, που ξεκινούν μια διαδρομή που θα καταλήξει σε μια πολύτιμη φιλία.

Παρακολουθούμε τη μεταμόρφωση των δεκαπεντάχρονων κοριτσιών, την εξέλιξη της φιλίας τους, τα πάνω και τα κάτω τους, τις προκλήσεις που αντιμετωπίζουν, τις ανταμοιβές, τα συνηθισμένα αλλά και τα ασυνήθιστα.

Το ντοκιμαντέρ δεν παρακολουθεί μόνο τη σχέση ανάμεσα στην Έλενα και τη Λίλα, αλλά και τον τρόπο που κάποιες φορές οι διαχωριστικές γραμμές ανάμεσα στην πραγματικότητα και τη φαντασία, το άτομο και τον χαρακτήρα που ενσαρκώνει, παύουν να είναι εμφανείς.

**22:15 ΞΕΝΗ ΤΑΙΝΙΑ**

**-------------------------------**

**ΣΑΒΒΑΤΟ 9/4/2022**

**-----------------------------**

**19:00 ΙΣΤΟΡΙΕΣ ΟΜΟΡΦΗΣ ΖΩΗΣ**

**20:00 ΩΡΑ ΧΟΡΟΥ Κ8 W**

**Σειρά ντοκιμαντέρ, παραγωγής 2022.**

Τι νιώθει κανείς όταν χορεύει;

Με ποιον τρόπο o χορός τον απελευθερώνει;

Και τι είναι αυτό που τον κάνει να αφιερώσει τη ζωή του στην Τέχνη του χορού;

Από τους χορούς του δρόμου και το tango, μέχρι τον κλασικό και τον σύγχρονο χορό, η σειρά ντοκιμαντέρ **«Ώρα Χορού»** επιδιώκει να σκιαγραφήσει πορτρέτα χορευτών, δασκάλων και χορογράφων σε διαφορετικά είδη χορού και να καταγράψει το πάθος, την ομαδικότητα, τον πόνο, τη σκληρή προετοιμασία, την πειθαρχία και τη χαρά που ο καθένας απ’ αυτούς βιώνει.

Η σειρά ντοκιμαντέρ **«Ώρα Χορού»** είναι η πρώτη σειρά ντοκιμαντέρ στην **ΕΡΤ** αφιερωμένη αποκλειστικά στον χορό.

Μια σειρά που ξεχειλίζει μουσική, κίνηση και ρυθμό.

Πρόκειται για μία ιδέα της **Νικόλ Αλεξανδροπούλου,** η οποία υπογράφει επίσης το σενάριο και τη σκηνοθεσία και θα μας κάνει να σηκωθούμε από τον καναπέ μας.

**Κάθε Σάββατο στην ΕΡΤ2, στις 20:00, είναι… Ώρα Χορού!**

**Επεισόδιο 4ο: «Δάφνις Κόκκινος» (Νέο επεισόδιο)**

Ο επί σειρά ετών χορευτής και συνεργάτης της Πίνα Μπάους, **Δάφνις Κόκκινος,** μοιράζεται στιγμές της πορείας του από την Κρήτη μέχρι τη Γερμανία δίπλα στην κορυφαία χορογράφο.

Μιλά για τις στιγμές που έζησε μαζί της, για τη δική του επαγγελματική διαδρομή και για τη μεγάλη του επιστροφή στην Ελλάδα ως διευθυντής της **Κρατικής Σχολής Ορχηστικής Τέχνης (ΚΣΟΤ).**

Τον συναντάμε στην ΚΣΟΤ, παρακολουθούμε ένα μάθημα μαζί του και τον καταγράφουμε σε μοναδικές στιγμές αυτοσυγκέντρωσης μέσα στην αίθουσα χορού.

Παράλληλα, ο Δάφνις Κόκκινος εξομολογείται τις βαθιές σκέψεις του στη **Νικόλ Αλεξανδροπούλου,** η οποία βρίσκεται πίσω από τον φακό.

Μιλούν, επίσης, η **Άρτεμις Ιγνατίου** (χορογράφος-καθηγήτρια χορού) και η **Σαβίνα Γιαννάτου** (τραγουδίστρια, συνθέτις).

**Σκηνοθεσία-σενάριο-ιδέα:** Νικόλ Αλεξανδροπούλου

**Αρχισυνταξία:** Μελπομένη Μαραγκίδου

**Διεύθυνση φωτογραφίας:** Νίκος Παπαγγελής

**Μοντάζ:** Σοφία Σφυρή

**Πρωτότυπη μουσική τίτλων / επεισοδίου:** Αλίκη Λευθεριώτη

**Τίτλοι αρχής / Graphic Design:** Καρίνα Σαμπάνοβα

**Ηχοληψία:** Άρης Καφεντζής

**Επιστημονική σύμβουλος:** Μαρία Κουσουνή

**Διεύθυνση παραγωγής:** Τάσος Αλευράς

**Εκτέλεση παραγωγής:** Libellula Productions

**21:00 ART WEEK**

**----------------------------**

**ΣΗΜ: Το 4ο επεισόδιο με τίτλο «Δάφνις Κόκκινος» της σειράς ντοκιμαντέρ «ΩΡΑ ΧΟΡΟΥ», θα μεταδοθεί σε επανάληψη την Τετάρτη 13/04/2022, στις 19:00.**

**ΚΥΡΙΑΚΗ 10/4/2022**

**………………………………………………..**

**14:00**  **ΕΛΛΗΝΙΚΗ ΤΑΙΝΙΑ**

**15:30** **FORMULA 1 – ΓΚΡΑΝ ΠΡΙ ΑΥΣΤΡΑΛΙΑΣ  (E)   (M) (Αλλαγή ώρας)**

**«Αγώνας»**

**18:00** **ΠΛΑΝΑ ΜΕ ΟΥΡΑ - Γ΄ ΚΥΚΛΟΣ**

**………………………………………………..**

**ΔΕΥΤΕΡΑ 11/4/2022**

**-----------------------------**

**08:30 ΞΕΝΟ ΝΤΟΚΙΜΑΝΤΕΡ: «ΑΓΡΙΑ ΖΩΗ»**

**09:30 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «ME OIKOΛΟΓΙΚΗ ΜΑΤΙΑ» (ECO-EYE: SUSTAINABLE SOLUTIONS) – Α΄ ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ιρλανδίας 2020.**

To 2020, o Covid-19 μονοπώλησε τους τίτλους των εφημερίδων. Στο παρασκήνιο, όμως, η κλιματική κρίση και η απώλεια βιοποικιλότητας συνέχιζαν ακάθεκτες.

Παρά τις δύσκολες συνθήκες κινηματογράφησης, το **«Eco Eye»** επέστρεψε με έναν 19ο κύκλο, μελετώντας και πάλι τα περιβαλλοντικά ζητήματα που επηρεάζουν όχι μόνο τον φυσικό μας κόσμο αλλά και την υγεία μας.

Το **«Eco Eye»** αλλάζει τον τρόπο με τον οποίο αντιμετωπίζουμε την κλιματική κρίση και τα περιβαλλοντικά ζητήματα. Η σειρά παρουσιάζει τις πιο πρόσφατες επιστημονικές εξελίξεις από ένα μεγάλο φάσμα περιβαλλοντικών θεμάτων, τα οποία αφορούν πολύ το κοινό.

Στη νέα σεζόν, που άρχισε να μεταδίδεται τον Ιανουάριο του 2021, ο **Ντάνκαν Στιούαρτ,** η **Δρ** **Λάρα Ντάνγκαν,** η οικολόγος **Άνια Μάρεϊ** και η κλινική ψυχολόγος **Δρ Κλερ Καμπαμέτου,** εξετάζουν τα σημαντικότερα περιβαλλοντικά ζητήματα που αντιμετωπίζει η Ιρλανδία σήμερα.

**Επεισόδια 1ο & 2ο**

**10:30 ΞΕΝΟ ΝΤΟΚΙΜΑΝΤΕΡ: «ΦΑΚΕΛΟΣ ΔΙΑΤΡΟΦΗ»**

**11:00 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «Ο ΜΠΡΕΝΤ ΟΟΥΕΝΣ ΣΤΟΝ ΜΑΥΡΙΚΙΟ» (BRENT OWENS UNWRAPS MAURITIUS) (Ε) Κ8 GR live streaming**

**Σειρά ντοκιμαντέρ δέκα ημίωρων επεισοδίων, παραγωγής Discovery Channel - Αγγλίας 2018.**

«Πρώτα δημιουργήθηκε ο Μαυρίκιος και μετά ο Παράδεισος» σύμφωνα με τον Μαρκ Τουέιν.

Σ’ αυτή τη σειρά ταξιδεύουμε με τον **Μπρεντ Όουενς** σε όλο το νησί, δοκιμάζοντας τοπικά πιάτα και διάφορες γεύσεις.

Ο Μπρεντ θα ανακαλύψει την ιστορία του Μαυρίκιου και θα μυηθεί στις σκέψεις και τις ιδέες των ανθρώπων που ζουν σ’ αυτόν τον επίγειο παράδεισο.

**Επεισόδιο 1ο: «Καταπληκτικό κάρι» (Curry Amazing)**

Φτάνοντας στον όμορφο **Μαυρίκιο,** ο **Μπρεντ Όουενς** δοκιμάζει το κάρι τους. Ο ινδικός πληθυσμός έχει μεγάλη επιρροή στην κουζίνα, αλλά τα κάρι του Μαυρίκιου είναι μοναδικά.

Ο Μπρεντ συναντά τον σεφ Βανς για να μάθει συγκεκριμένα μυστικά της κουζίνας του Μαυρίκιου στην παρασκευή κάρι, μια και δεν έχει φτιάξει ποτέ ξανά.

Εμπνευσμένος από το προηγούμενο ταξίδι του στη Νότιο Αφρική και τις διακριτές υφές και γεύσεις του κάρι του Μαυρίκιου, αποφασίζει να φτιάξει τη δική του εκδοχή ενός μπάνι τσάου.

Πηγαίνοντας στην τοπική αγορά ξεπερνά τα σύνορα της γλώσσας, ψάχνοντας να βρει τα υλικά του. Τελικά, έχοντας μια μπαγκέτα στα χέρια, πηγαίνει στο διάσημο αποικιακό σπίτι Σατό Ντε Λαμπουρντονέ, όπου μαγειρεύει ένα καταπληκτικό τσιμπούσι κάτω από τον τροπικό ήλιο και τα δέντρα μάνγκο.

**Επεισόδιο 2ο: «Κρεολική δημιουργικότητα» (Creatively Creole)**

Ο **Μπρεντ Όουενς** αρχίζει τη μέρα, ανεβάζοντας την αδρεναλίνη του με το sea kart στη Δυτική Ακτή του νησιού. Έπειτα πηγαίνει στο σπίτι της Μανουέλας για να ζήσει μια «Οτέντικ» κρεολική εμπειρία με την οικογένειά της.

Μια μίξη αφρικανικών και ευρωπαϊκών κουζινών και επηρεασμένη από την Ασία, η κρεολική κουζίνα είναι μια πεντανόστιμη και χρωματιστή γέφυρα γεύσεων και η Μανουέλα διδάσκει στον Μπρεντ το πώς θα αναμείξει αυτές τις γεύσεις για να φτιάξει ένα μοναδικό πιάτο.

Έπειτα από αρκετό φαγητό και ρούμι, ο Μπρεντ φαίνεται να περνάει υπέροχα. Το επόμενο πρωί πηγαίνει στην αγορά για να πάρει τα υλικά του για το κρεολικό του πιάτο.

Πηγαίνοντας πίσω στο ξενοδοχείο Ραβενάλα, πίνει κάτι δροσιστικό πριν αρχίσει να φτιάχνει τη δική του κρεολική δημιουργία δίπλα στην ακροποταμιά.

**12:00 ΠΟΠ ΜΑΓΕΙΡΙΚΗ (Ε)**

**-----------------------------**

**ΤΡΙΤΗ 12/4/2022**

**-----------------------------**

**08:30 ΞΕΝΟ ΝΤΟΚΙΜΑΝΤΕΡ: «ΑΓΡΙΑ ΖΩΗ»**

**09:30 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «ME OIKOΛΟΓΙΚΗ ΜΑΤΙΑ» (ECO-EYE: SUSTAINABLE SOLUTIONS) – Α΄ ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ιρλανδίας 2020.**

**Επεισόδια 3ο & 4ο**

**10:30 ΞΕΝΟ ΝΤΟΚΙΜΑΝΤΕΡ: «ΦΑΚΕΛΟΣ ΔΙΑΤΡΟΦΗ»**

**11:00 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «Ο ΜΠΡΕΝΤ ΟΟΥΕΝΣ ΣΤΟΝ ΜΑΥΡΙΚΙΟ» (BRENT OWENS UNWRAPS MAURITIUS) (Ε) Κ8 GR live streaming**

**Σειρά ντοκιμαντέρ δέκα ημίωρων επεισοδίων, παραγωγής Discovery Channel - Αγγλίας 2018.**

**Επεισόδιο 3ο: «Ο ναός των θαυμάτων του Μαυρικίου» (Mauritian Miracle Temple)**

Ο Μαυρίκιος είναι μια πολυεθνική, πολυγλωσσική και πολυπολιτισμική κοινωνία. Αφού μίλησε με τον ξεναγό του, τον Ντένις, για την ινδική κληρονομιά, ο **Μπρεντ Όουενς** θέλει να μάθει περισσότερα για την ινδουιστική κουλτούρα του Μαυρίκιου.

Ταξιδεύοντας βαθιά στην καρδιά του νησιού, πηγαίνει στην Γκάνγκα Ταλάο, μια ιερή λίμνη που βρίσκεται σε μια περιοχή περικυκλωμένη από βουνά. Εκεί είναι ένας ναός αφιερωμένος στη θεά Σίβα, ο οποίος προσελκύει εκατοντάδες προσκυνητές κάθε μέρα. Γνωρίζεται με τον ιερέα Νταγιάλ που του εξηγεί την κουλτούρα των ινδουιστών και τα πιστεύω τους, ανοίγοντας τα μάτια του Μπρεντ σ’ αυτό το συναρπαστικό τμήμα του νησιού.

Όντας εθισμένος στην αδρεναλίνη, ο Μπρεντ δεν αφήνει τη βροχή να του χαλάσει το σχεδιασμένο σαφάρι με γουρούνες.

Ανεβάζοντας ταχύτητα μέσα στη βροχή, ο Μπρεντ ανεβαίνει στο βουνό Ντομέν Ντε Λετουάλ Ρεζέρβ, με την ελπίδα να δει την υπέροχη θέα. Έπειτα επιστρέφει στο διαμέρισμά του για να δημιουργήσει ένα γευστικό πιάτο ινδικής fusion μαγειρικής, χρησιμοποιώντας το υλικό ώχρα.

**Επεισόδιο 4ο: «Γαλλική fusion κουζίνα» (French Fusion)**

Οι Γάλλοι είναι γνωστοί για την υψηλή κουζίνα τους με τις ακραίες παρουσιάσεις και τις πολύπλοκες τεχνικές. Αφού κολύμπησε με άγρια δελφίνια, ο **Μπρεντ Όουενς** συναντά τον **Μάικλ Σκιόλι,** αρχιμάγειρα του πολυτελούς ξενοδοχείου Λε Κοστάνς Πρινς Μορίς στην ανατολική ακτή του νησιού.

Ο σεφ Μάικλ τού δείχνει πώς να ετοιμάζει ένα γαλλικό πιάτο θαλασσινών με υλικά που έρχονται απευθείας από τον κήπο του ξενοδοχείου. Ζητώντας και πάλι την περιπέτεια, ο Μπρεντ δοκιμάζει το flyboarding, το οποίο είναι ουσιαστικά ένας τζετ κινητήρας που τροφοδοτείται από νερό.

Έπειτα από ένα απόγευμα διασκέδασης, κάνει επιδρομή στον κήπο του ξενοδοχείου για να πάρει υλικά που θα χρειαστεί για το δικό του τσιμπούσι γαλλικής fusion κουζίνας, ένα πιάτο με γαρίδες και σαλάτα με καρδιά καρύδας, την ώρα που ο ήλιος δύει σε μία ακόμα όμορφη μέρα στον παράδεισο.

**12:00 ΠΟΠ ΜΑΓΕΙΡΙΚΗ (Ε)**

**-----------------------------**

**ΤΕΤΑΡΤΗ 13/4/2022**

**-----------------------------**

**08:30 ΞΕΝΟ ΝΤΟΚΙΜΑΝΤΕΡ: "ΑΓΡΙΑ ΖΩΗ"**

**09:30 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «ME OIKOΛΟΓΙΚΗ ΜΑΤΙΑ» (ECO-EYE: SUSTAINABLE SOLUTIONS) – Α΄ ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ιρλανδίας 2020.**

**Επεισόδια 5ο & 6ο**

**10:30 ΞΕΝΟ ΝΤΟΚΙΜΑΝΤΕΡ: «ΦΑΚΕΛΟΣ ΔΙΑΤΡΟΦΗ»**

**11:00 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «Ο ΜΠΡΕΝΤ ΟΟΥΕΝΣ ΣΤΟΝ ΜΑΥΡΙΚΙΟ» (BRENT OWENS UNWRAPS MAURITIUS) (Ε) Κ8 GR live streaming**

**Σειρά ντοκιμαντέρ δέκα ημίωρων επεισοδίων, παραγωγής Discovery Channel - Αγγλίας 2018.**

**Επεισόδιο 5ο: «Μεγάλη γεύση στη μικρή Κίνα» (Big Taste in Little China)**

Ο **Μπρεντ Όουενς** αρχίζει τη μέρα του με μια υποβρύχια βόλτα πριν φτάσει στο Πορτ Λουί για να συναντήσει τον Λόιντ στην κινεζική συνοικία. Μια τεράστια αψίδα τον καλωσορίζει στην πολύβουη συνοικία και ο Μπρεντ με τον Λόιντ ικανοποιούν τις ορέξεις τους με κινεζικό streetfood. Η κινεζική επιρροή στο φαγητό του Μαυρίκιου είναι μεγάλη και υπάρχουν αρκετά fusion πιάτα που έρχονται από την κινεζική συνοικία.

Ο Μπρεντ και ο Λόιντ πηγαίνουν σ’ ένα τοπικό εστιατόριο για να δοκιμάσουν ένα φημισμένο πιάτο στον Μαυρίκιο, το Αναποδογυρισμένο Μπολ. Έπειτα από ένα υπέροχο γεύμα, ο Λόιντ έχει ένα δώρο για τον Μπρεντ. Τον πηγαίνει στην παγόδα του Κβαν Τε, την αρχαιότερη παγόδα στον Μαυρίκιο και ίσως την αρχαιότερη στο Νότιο Ημισφαίριο.

Ύστερα από μια μαγική μέρα, ο Μπρεντ επιστρέφει στο ξενοδοχείο και είναι έτοιμος να μαγειρέψει τα πάντα. Την επομένη πηγαίνει σε αναζήτηση υλικών στην κινεζική αγορά και μετά σ’ έναν ήσυχο κήπο για να μαγειρέψει χοιρινό μουστάρδας με τη δική του πινελιά.

**Επεισόδιο 6ο: «Γλυκό και νόστιμο σαν τον Μαυρίκιο» (Sweet & Delicious Just Like Mauritius)**

Η ζάχαρη είναι γνωστή στο νησί ως το Θαύμα του Μαυρίκιου, μια και κάποτε ήταν η ραχοκοκαλιά της οικονομίας του νησιού. Ο **Μπρεντ Όουενς** επισκέπτεται το μουσείο «Περιπέτεια της Ζάχαρης» και βλέπει πώς η ιστορία του Μαυρίκιου είναι στενά συνδεδεμένη με τη ζάχαρη.

Έπειτα κατευθύνεται στα χωράφια για να κόψει ζαχαροκάλαμα πριν συναντηθεί με τον σεφ Όλιβερ, ο οποίος του δείχνει γιατί οι κάτοικοι του Μαυρίκιου λατρεύουν τη ζάχαρη και τα μπαχαρικά.

Ο Μπρεντ πηγαίνει σ’ ένα πολυτελές νησάκι, το Ίλντε Ντε Κόκο, για υποβρύχια κατάδυση και μετά μαγειρεύει το δικό του εξωτικό επιδόρπιο σε μία απομονωμένη κοραλλένια παραλία.

**12:00 ΠΟΠ ΜΑΓΕΙΡΙΚΗ (Ε)**

**-----------------------------**

**ΠΕΜΠΤΗ 14/4/2022**

**-----------------------------**

**08:30 ΞΕΝΟ ΝΤΟΚΙΜΑΝΤΕΡ: «ΑΓΡΙΑ ΖΩΗ»**

**09:30 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «ME OIKOΛΟΓΙΚΗ ΜΑΤΙΑ» (ECO-EYE: SUSTAINABLE SOLUTIONS) – Α΄ ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ιρλανδίας 2020.**

**Επεισόδια 7ο & 8ο**

**10:30 ΞΕΝΟ ΝΤΟΚΙΜΑΝΤΕΡ: «ΦΑΚΕΛΟΣ ΔΙΑΤΡΟΦΗ»**

**11:00 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «Ο ΜΠΡΕΝΤ ΟΟΥΕΝΣ ΣΤΟΝ ΜΑΥΡΙΚΙΟ» (BRENT OWENS UNWRAPS MAURITIUS) (Ε) Κ8 GR live streaming**

**Σειρά ντοκιμαντέρ δέκα ημίωρων επεισοδίων, παραγωγής Discovery Channel - Αγγλίας 2018.**

###### **Επεισόδιο 7ο: «Ακόμα ένα οστρακοειδές πιάτο»** **(Another Shellfish Dish)**

Φτάνοντας στο πολυτελές ξενοδοχείο Μπελ Μαρ, ο **Μπρεντ Όουενς** εντυπωσιάζεται από τη σύγχρονη και στιλάτη φιλοξενία που του παρέχεται. Περιτριγυρισμένο από τροπικούς κήπους και παρθένες παραλίες, το ξενοδοχείο είναι αυτό που φαντάζονται όλοι για τον Μαυρίκιο.

Συναντά τον σεφ Νίκολας για να μαγειρέψουν μια θαλασσινή σπεσιαλιτέ, την οποία και απολαμβάνουν κάτω από τον ήλιο στην παραλία.

Έχοντας τον ύφαλο δίπλα, ο Μπρεντ νοικιάζει ένα καγιάκ με γυάλινο πάτο για να δει τη θαλασσινή ζωή. Έπειτα ανεβαίνει σ’ ένα ποδήλατο και πηγαίνει στην αγορά για να αγοράσει τα υλικά που θέλει για το πιάτο του σεφ Νίκολας, ρολά αστακού, το οποίο ετοιμάζει κάτω από τους σκιερούς κοκοφοίνικες.

###### **Επεισόδιο 8ο: «Εδώ έχει ρούμι»** **(Rum Over Here)**

Ο Μαυρίκιος είναι γεμάτος με φυτείες ζαχαροκάλαμων και το ρούμι του Μαυρίκιου αναπτύσσεται γοργά στη διεθνή αγορά.

Ο **Μπρεντ Όουενς** πηγαίνει στο Σεντ Όμπιν, το κτήμα μ’ ένα από τα παλαιότερα χωράφια ζαχαροκάλαμων και ένα εργοστάσιο που παράγει χειροποίητα και παραδοσιακά ρούμια. Εκεί όχι μόνο δοκιμάζει το ρούμι, αλλά μαθαίνει και για τη διαδικασία παραγωγής του. Ευτυχώς που δεν έχει σχεδιάσει κάτι άλλο για τη μέρα.

Το επόμενο πρωί επισκέπτεται την αγορά για να αγοράσει τα υλικά του και έπειτα ανεβάζει την αδρεναλίνη του με μια θαλάσσια εμπειρία που του μαθαίνει πόσο συμπαγές νερό έχει η θάλασσα.

Έπειτα πηγαίνει κρουαζιέρα με ένα καταμαράν, όπου μαγειρεύει ένα νόστιμο πιάτο με καραμέλα, ρούμι και κοτόπουλο τζερκ, τελειώνοντας τη μέρα μ’ ένα κοκτέιλ ρουμιού. Τον ζαλίζουν τα κύματα ή το ρούμι;

**12:00 ΠΟΠ ΜΑΓΕΙΡΙΚΗ (Ε)**

**-----------------------------**

**ΠΑΡΑΣΚΕΥΗ 15/4/2022**

**-----------------------------**

**08:30 ΞΕΝΟ ΝΤΟΚΙΜΑΝΤΕΡ: «ΑΓΡΙΑ ΖΩΗ»**

**09:30 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «ME OIKOΛΟΓΙΚΗ ΜΑΤΙΑ» (ECO-EYE: SUSTAINABLE SOLUTIONS) – Α΄ ΤΗΛΕΟΠΤΙΚΗ ΜΕΤΑΔΟΣΗ Κ8 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής Ιρλανδίας 2020.**

**Επεισόδια 9ο & 10ο**

**10:30 ΞΕΝΟ ΝΤΟΚΙΜΑΝΤΕΡ: «ΦΑΚΕΛΟΣ ΔΙΑΤΡΟΦΗ»**

**11:00 ΞΕΝΟ ΝΤΟΚΙΜΑΝΤΕΡ (Αλλαγή ντοκιμαντέρ): «Ο ΜΠΡΕΝΤ ΟΟΥΕΝΣ ΣΤΟΝ ΜΑΥΡΙΚΙΟ» (BRENT OWENS UNWRAPS MAURITIUS) (Ε) Κ8 GR live streaming**

**Σειρά ντοκιμαντέρ δέκα ημίωρων επεισοδίων, παραγωγής Discovery Channel - Αγγλίας 2018.**

###### **Επεισόδιο 9ο: «Πεντανόστιμο τσάι»** **(Tealicious)**

Οι κάτοικοι του Μαυρίκιου έχουν ένα πάθος για το τσάι. Ένα τέτοιο πάθος και λατρεία που σχεδόν μοιάζει μ’ αυτό των Βρετανών. Ειδικά το τσάι βανίλιας, είναι ένα βασικό στοιχείο σε όλα τα σπίτια στον Μαυρίκιο.

Ο **Μπρεντ Όουενς** ξεκινά το ταξίδι του στην ιστορία αυτής της μεγάλης αγάπης στο εργοστάσιο τσαγιού Μπουά Σερί, σπίτι μερικών από τα παλιότερα χωράφια τσαγιού του νησιού.

Αφού μαθαίνει πώς το τσάι από ένας θάμνος με φύλλα μετατρέπεται σε αφέψημα, βιώνει την εμπειρία διάφορων γεύσεων, έχοντας μπροστά του μια φανταστική θέα.

Ύστερα, συναντά μια ντόπια, την Ορελί, στην αγορά της Φλακ για να αγοράσει υλικά για ένα πιάτο με τσάι που θα του μάθει εκείνη. Είναι μια όμορφη μέρα και παρά την υψοφοβία του, ο Μπρεντ αποφασίζει να κάνει θαλάσσιο αλεξίπτωτο πριν μαγειρέψει.

Έπειτα πηγαίνει στο Καπ Μαλερέ όπου μαζί με την Ορελί, μαγειρεύουν κοτόπουλο με τσάι.

###### **Επεισόδιο 10ο (τελευταίο): «Τροπικό ρομάντζο»** **(A Tropical Romance)**

Ο **Μπρεντ Όουενς** αναπολεί τον χρόνο που πέρασε στον Μαυρίκιο. Όλα όσα έμαθε, τα γέλια, τους ανθρώπους, το φαγητό. Η συνύπαρξη ανάμεσα σε Ινδούς, Αφρικανούς, Ευρωπαίους και Κινέζους τον οδήγησε σε μια ανταλλαγή από κουλτούρες και αξίες, οι οποίες δίνουν στους κατοίκους του νησιού την αίσθηση της εθνικής περηφάνιας, κάτι που ο Μπρεντ καταλαβαίνει.

Ένα νησί που είναι γνωστό για τις καρύδες και τα κοκτέιλ του, αποδείχθηκε πως έχει κάτι βαθύτερο για να δεις και αφού τον καλωσόρισαν σε σπίτια, ιερά μέρη λατρείας και του έδωσαν οικογενειακές συνταγές, ο Μπρεντ πλέον αισθάνεται μέλος της οικογένειας του Μαυρίκιου.

**12:00 ΚΑΤΙ ΓΛΥΚΟ (Ε)**

**-----------------------------**